Årsrapport 2022

for

Folkekirkens Administrative Fællesskab



Cvr.nr. 38648098

Fællesfonden

Marts 2023

Sagsnr. 2023-10135

Indholdsfortegnelse

[1. Påtegning 3](#_Toc130457426)

[2. Beretning 4](#_Toc130457427)

[2.1. Præsentation af virksomheden 4](#_Toc130457428)

[2.2. Ledelsesberetning 5](#_Toc130457429)

[2.2.1. Faglige resultater 5](#_Toc130457430)

[2.2.1.3. Ledelsesmæssig vurdering 5](#_Toc130457431)

[2.2.2. Den samlede økonomi 5](#_Toc130457432)

[2.3. Kerneopgaver og ressourcer 6](#_Toc130457433)

[2.4. Målrapportering 10](#_Toc130457434)

[2.5. Forventninger til det kommende år 11](#_Toc130457435)

[3. Regnskab 12](#_Toc130457436)

[3.1. Resultatopgørelse mv. 12](#_Toc130457437)

[3.1.1. Resultatdisponering 13](#_Toc130457438)

[3.2. Balance (Status) 16](#_Toc130457439)

[3.3. Egenkapitalforklaring 17](#_Toc130457440)

[3.4 Likviditet og låneramme 19](#_Toc130457441)

[3.5. Opfølgning på lønsumsloft 20](#_Toc130457442)

[3.6. Bevillingsregnskab 20](#_Toc130457443)

[4. Bilag 22](#_Toc130457444)

[4.1. Noter til resultatopgørelse og balance 22](#_Toc130457445)

[4.1.1. Noter til resultatopgørelse 22](#_Toc130457446)

[4.1.2. Noter til balancen 22](#_Toc130457447)

[4.2. Indtægtsdækket virksomhed 25](#_Toc130457448)

[4.3. Specifikation af årsværksforbrug 25](#_Toc130457449)

[4.4. Projektregnskaber 25](#_Toc130457450)

[4.4.1. Særskilt projektbevilling på fællesfondens budget 26](#_Toc130457451)

[4.4.2. Anlægspuljen 31](#_Toc130457452)

[4.4.3. Anlægspuljeprojekter (AdF regnskab) 31](#_Toc130457453)

[4.5. Oversigt over tillægsbevillinger 35](#_Toc130457454)

[4.6. Forvaltning af øvrige aktiver – Forsikringsordningen 38](#_Toc130457455)

[4.7. Anvendt regnskabspraksis i fællesfonden 40](#_Toc130457456)

# 1. Påtegning

Årsrapporten omfatter regnskabet for”Administrativt Fællesskab”, bogføringskreds 32410 varetaget af Folkekirkens Adm. Fællesskab, herunder de regnskabsmæssige forklaringer, som skal tilgå Rigsrevisionen i forbindelse med revisionen af regnskabet m.v.

Årsrapporten er aflagt i henhold til bekendtgørelse nr. 1381 af 29. september 2022 om budget- og regnskabsvæsen mv. for fællesfonden.

Desuden er årsrapporten udarbejdet i henhold til Moderniseringsstyrelsens vejledning (november 2020) med mindre tilpasninger.

I henhold til bekendtgørelsen udarbejdes der endvidere en konsolideret årsrapport for fællesfondens samlede aktiviteter.

***Påtegning***

Det tilkendegives hermed,

1. at årsrapporten er rigtig, dvs. at årsrapporten ikke indeholder væsentlige fejlinformationer eller udeladelser, herunder at målopstillingen og målrapporteringen i årsrapporten er fyldestgørende,
2. at de dispositioner, som er omfattet af regnskabsaflæggelsen, er i overensstemmelse med meddelte bevillinger, love og andre forskrifter samt med indgåede aftaler og sædvanlig praksis, og
3. at der er etableret forretningsgange, der sikrer en økonomisk hensigtsmæssig forvaltning af de midler og ved driften af institutionen, der er omfattet af årsrapporten.

Nykøbing Falster, den 23. marts 2023

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
**Lene Møller Krabbesmark Marianne Gaarden** *Stiftskontorchef Biskop*

# 2. Beretning

## 2.1. Præsentation af virksomheden

Kirkeministeriet blev af Finansministeriet og Rigsrevisionen rådet til at samle centrale opgaver på løn- og regnskabsområdet i en fælles enhed. En fælles enhed, hvor man ved samling af udførelsen af økonomiopgaver kunne skabe et fagligt fællesskab, der både kunne effektivisere arbejdet med og samtidig forbedre kvaliteten af folkekirkens centrale regnskaber.

Derfor nedsatte Kirkeministeriet en styregruppe, som arbejdede med forskellige modeller for samarbejde. I 2006 blev det besluttet at oprette et administrativt fællesskab. Fællesskabet blev døbt ”Folkekirkens Administrative Fællesskab” – i daglig tale AdF.

Den 1. oktober 2006 gik startskuddet til AdF og fællesskabet fik formelt hjemmel i Lov nr. 210 om ændring af lov om folkekirkens økonomi af 20. marts 2006. AdF forvaltes af Lolland-Falsters stift.

AdFs formål er:

1. At skabe større gennemsigtighed i fællesfondens regnskaber.
2. At øge den faglige kvalitet, øge driftssikkerheden og videreformidle viden omkring løn og regnskab i fællesfonden via udvikling og anvendelse af kompetencer i et administrativt fællesskab.

Driften af AdF er en integreret del af Lolland-Falsters stiftsadministration, og er dermed omfattet af Lolland-Falsters Stifts årsrapport. Denne årsrapport omfatter AdFs bevillingsmæssige opgaver for fællesfonden, der omfatter fællesfondens centrale økonomi, og varetages i det særskilte regnskab ”Administrativt Fællesskab”, bogføringskreds 32410. I det følgende er regnskabet benævnt ”Administrativt Fællesskab” eller fællesfondens centrale regnskab.

Kerneopgaver

AdF løser i dag administrative opgaver på vegne af landets stifter, folkekirkens uddannelses-institutioner, Folkekirkens IT, folkekirken.dk, folkekirkens Arbejdsmiljørådgivning, folkekirken generelt (fællesfonden), samt 1 lokalt regnskab. AdF varetager også centrale opgaver i forhold til landets ca. 1.700 menighedsråd. AdFs opgaver omfatter:

1. At opkræve landskirkeskat, udbetale fællesfondsbevillinger, opkræve forsikrings- og tjenestemandspensionsbidrag, udbetale generelt tilskud til menighedsråd, varetage visse regnskabsforvaltningsopgaver for fællesfonden m.m.
2. At kvalitetssikre fællesfondens regnskaber, og understøtte anvendelsen af administrative systemer m.m.
3. At yde regnskabsservice til fællesfondsinstitutioner m.fl. AdF servicerer i dag 17 institutioner, ud over Lolland-Falsters stift og det administrative fællesskab selv.
4. At udbetale tjenestemandspensioner, samt søge om sygedagpengerefusioner.
5. Driften af AdF er finansieret af en bevilling fra fællesfonden under Lolland-Falsters Stift.

## 2.2. Ledelsesberetning

### 2.2.1. Faglige resultater

Årets faglige resultater for driften af Folkekirkens Administrative Fællesskab er beskrevet i Lolland-Falsters Stifts årsrapport for 2022, hvor driften af det adm. fællesskab hører under. Nærværende årsrapport beskriver alene det økonomiske resultat for fællesfondens centrale bevillings- og tilskudsregnskab.

### 2.2.1.3. Ledelsesmæssig vurdering

Det økonomiske resultat for Fællesfondens centrale regnskab vurderes at være tilfredsstillende, idet mindre forbruget i forhold til budgettet enten skyldes behov for færre tillægsbevillinger, engangsindtægter og behov for færre tilsagn under tilskudsordningerne. Mindre forbruget i forhold til budgettet er derfor ikke udtryk for et fald i kerneaktiviteterne.

Den ledelsesmæssige vurdering af den samlede fællesfonds faglige og økonomiske resultat fremgår af fællesfondens konsoliderede årsrapport.

### 2.2.2. Den samlede økonomi

Årets driftsresultat er et merforbrug på 9.974 t.kr., hvilket i forhold til det budgetterede merforbrug på 19.857 t.kr. er 9.883 t.kr. mindre end budgetteret.

Dette resultat er tilfredsstillende, idet mindre forbruget dels vedrører et mindre forbrug på den generelle reserve på 6,2 mio.kr. pga. mindre behov for tillægsbevillinger i året, dels vedrører engangsindtægter på delregnskab 2 ”Præster og provster” som følge af lokale kassers indbetaling af indefrosne feriepenge til fællesfonden, samt dels vedrører lavere indtægter fra statsrefusion til præsteløn og statens andel af feriepengeforpligtelsen m.m. på i alt 1,9 mio.kr. Endelig har der på delregnskab 7 ”Folkekirkelige tilskud” været et mindre forbrug på 3,4 mio.kr., hvilket primært stammer fra tilbagebetaling af mindre forbrug på studentermenigheder fra stifterne, færre tilsagn under udviklingsfonden, samt ingen afgivne tilsagn under bevillingen til forsøgsprojekter.

Udover ovenstående viser delregnskab 11 ”Finansielle poster” et merforbrug på 3,0 mio.kr., der skyldes uro på obligationsmarkedet, hvilket har medført behov for, i større omgang end normalt, at købe og sælge obligationer for at forsvare værdien af den samlede investering.

Øvrige delregnskaber har mindre afvigelser i forhold til budgettet.

Oversigtstabel for hele regnskabets omfang:



Der henvises i øvrigt til afsnit 2.3. hvor de økonomiske forhold fordelt på de enkelte områder er beskrevet.

## 2.3. Kerneopgaver og ressourcer

Årets resultat er et merforbrug på 10,0 mio. kr. hvilket er 9,9 mio. kr. mindre i forhold til et budgetteret merforbrug på 19,9 mio. kr. En detaljeret fordeling på formål er vist i afsnit 3.6 ”Bevillingsregnskab”.



Delregnskab 1 – Landskirkeskat og kompensation:

Delregnskabet omfatter opkrævning af landskirkeskat fra kommunerne, samt indbetaling af bevillinger fra finansloven til varetagelse af navneændringer og gejstlig betjening af Rigshospitalet.

Regnskabet har fulgt budgettet, dvs. afvigelsen er 0 kr.

Delregnskab 2 – Præster og provster:

Delregnskabet omfatter udbetaling af bevilling til de 10 stifter til præsteløn, refusion for barselsvikarer for præster og godtgørelser til præster. Delregnskabet omfatter samtidig opkrævning af statsrefusion af præsteløn, samt opgørelse af statens andel af præsternes feriepengeforpligtelse.

Delregnskabet har i 2022 haft et mindre forbrug på 1,9 mio. kr.

Der har været et mindre forbrug på 1,2 mio. kr. på løn til præster. Mindre forbruget skyldes en merindtægt på statsrefusion til præsteløn på 0,4 mio. kr., en engangsindtægt fra menighedsråd med lokalfinansierede præster på 6,5 mio. kr. til dækning af indefrosne feriepenge, en renteomkostning på 2,0 mio. kr. (netto) vedrørende indefrosne feriepenge, samt en mindre indtægt på 3,7 mio. kr. på statens andel af præsters feriepengeforpligtelse som følge af et generelt fald i feriepengeforpligtelsen for præster.

Herudover har der været et mindre forbrug på omkostningen til barselsvikarer på 0,7 mio. kr., der er sammensat af et mindre forbrug på løn til barselsvikarer på 1,1 mio. kr., og en mindre indtægt på statsrefusion på 0,4 mio. kr.

Herved giver delregnskabet samlet set et mindre forbrug på de 1,9 mio. kr., mens statsrefusionen på præsteløn isoleret set giver et forbrug på 0 kr. i forhold til bevillingen.

Delregnskab 3 – Stiftsadministrationer:

Delregnskabet omfatter udbetaling af bevillinger til stifter, centre, Folkekirke & Religionsmøde, samt projektbevillinger til førnævnte institutioner. Delregnskabet omfatter også bevillingen til personalemæssige tiltag, der varetager tiltag i forbindelse med stresshåndtering m.m.

Delregnskabet har et mindre forbrug på 530 t.kr., der vedrører en delvis tilbagebetaling på en projektbevilling på 134 t.kr., samt et mindre forbrug på personalemæssige tiltag på 396 t.kr. Forbruget på personalemæssige tiltag ligger med et forbrug på 2.048 t.kr. over niveauet for 2021 med 694 t.kr. Det har været nødvendigt at give tillægsbevillinger til området i 2022 på 1.879 t.kr. for at dække det stigende forbrug, samt et videreført merforbrug fra 2021.

Delregnskab 4 – Folkekirkens IT:

Delregnskabet omfatter bevillings- og projektbevillingsudbetalinger til Folkekirkens IT.

Regnskabet har fulgt budgettet.

Delregnskab 5 – Folkekirkens uddannelser:

Delregnskabet omfatter bevillingsudbetalinger til kirkemusikskoler og Folkekirkens Uddannelses- og Videnscenter, herunder projektbevillinger. Delregnskabet omfatter også bevilling til uddannelse varetaget under AMU-systemet, introkurser for nyansatte i folkekirken, samt anden efteruddannelse.

Delregnskabet viser et mindre forbrug på 682 t.kr.

Af mindre forbruget vedrører 103 t. kr. mindre forbrug på kirketjeneruddannelsen, 48 t.kr. mindre forbrug på arbejdsmiljøuddannelsen, 103 t.kr. mindre forbrug på uddannelsesforløb for biskopper, 82 t.kr. introkursus for nyansatte, samt et mindre forbrug på 345 t.kr. til kompetenceudvikling i stiftsadministrationerne.

Bevillingsudbetalingerne til Kirkemusikskolerne, Folkekirkens Uddannelses- og Videnscenter, samt projektbevillinger under delregnskabet har fulgt budgettet.

Delregnskab 6 – Folkekirkens fællesudgifter:

Delregnskabet omfatter udbetaling af bevillinger til stifterne til dækning af omkostninger til provstirevision, udbetaling af bevilling til folkekirken.dk, Folkekirkens Arbejdsmiljørådgivning, og Selskabet for kirkelig kunst. Herudover omfatter delregnskabet refusion af Nationalmuseets omkostninger vedr. rådgivning omkring kirker, refusion af Akademirådets omkostninger, samt refusion af omkostninger vedr. præsternes katastrofeberedskab. Delregnskabet omfatter også fællesfondens betaling til Kirkeministeriet for administration af samme, konsulentudgifter til administration af fællesfonden, samt en række projektbevillinger administreret centralt i ministeriet.

Delregnskabet havde et merforbrug på 853 t.kr.

Udbetalingen af bevillinger til Folkekirkens Arbejdsmiljørådgivning, Provstirevision til stifterne, samt folkekirken.dk har fulgt bevillingsbudgettet, ligesom refusion af Nationalmuseets omkostninger har fulgt budgettet.

Det har været et merforbrug på formål 10 ”Generel virksomhed” på 261 t.kr. Dette merforbrug er sammensat af et merforbrug på 2.159 t.kr. vedr. personalesager, samt merforbrug på 62 t.kr. vedr. APV-værktøj til præsteområdet, og et merforbrug på 317 t.kr. til energimærkning, der begge er dækket af en videreførelse fra 2021. Der har desuden været et mindre forbrug på katastrofeberedskabet på 26 t.kr., samt et mindre forbrug på 2.250 t.kr. på en bevilling til en arbejdsmiljøundersøgelse, hvor begge videreføres til 2023.

På formål 99 ”Projektbevillinger” var der et merforbrug på 592 t.kr. der vedrører en projektbevilling til analyse af økonomitiltag i de lokale kasser. Merforbruget er dækket af en videreførelse fra 2021.

Delregnskab 7 – Folkekirkelige tilskud:

Delregnskabet omfatter udbetaling af bevillinger til Københavns stift vedr. Rigshospitalet, udbetaling af bevilling til Folkekirkens Ungdomskor, studentermenigheder i stifterne, Døve og hørehæmmede, det Mellemkirkelige Råd, og Skt. Petri menighedsråd. Delregnskabet omfatter samtidig tilskud vedr. forsøgsprojekter og folkekirkens udviklingsfond, samt en del eksternt administrerede projektbevillinger. Herudover dækker delregnskabet bevilling til stifternes og provsternes årlige ajourføringskurser.

Delregnskab 7 viser et samlet mindre forbrug på 3.357 t.kr.

Bevillingsudbetalingerne til menighederne for døve og hørehæmmede, Det Mellemkirkelige Råd og menigheden for Skt. Petri, har fulgt budgettet.

Formål 10 ”Generel virksomhed” har haft et mindre forbrug på 948 t.kr. Der er ikke givet tilsagn om forsøgsprojekter, hvilket giver et mindre forbrug på 1.298 t.kr., hvortil kommer et mindre forbrug på stifternes årsmøde, provsternes årsmøde og provstisekretærernes årsmøde på henholdsvis 225 t.kr., 136 t.kr. og 19 t.kr. Omvendt har der været merforbrug på projektet vedrørende præsternes arbejdsmiljø på 666 t.kr., der dækkes af videreførelser fra 2021, samt et merforbrug på 65 t.kr. på evaluering af lov om forsøg i folkekirken, der ligeledes dækkes af videreførelser fra 2021.

Udviklingsfonden har haft et mindre forbrug på 927 t.kr. hvilket dækker over delvise tilbagebetalinger af tilskud på 281 t.kr., og mindre tilsagn end budgetteret på 645 t.kr.

De 7 studentermenigheder har haft et mindre forbrug på 1.298 t.kr. som følge af tilbagebetalinger af videreførelser fra tidligere år fra Københavns, Helsingør og Roskilde stifter.

Projektbevillingerne på formål 99 viser et mindre forbrug på 185 t.kr. der dækker over et merforbrug på implementering af Folkekirkens Arbejdsmiljø Rådgivning på 50 t.kr., hvilket er dækket af videreførelser fra 2021, samt et mindre forbrug på 235 t.kr. på Folkekirken som arbejdsplads.

Delregnskab 9 – reserver:

Delregnskabet omfatter en generel reserve til tillægsbevillinger i løbet af året, omprioriteringspulje til nye aktiviteter, fællesfondens bygninger, herunder afskrivninger og huslejeindbetalinger, samt fællesfondens anlægspulje til bygningsvedligeholdelse.

Delregnskabet viser et mindre forbrug på 7.248 t.kr.

Den generelle reserve på formål 10 var ved indgangen til 2022 på 10.250 t.kr. Heraf er 4.044 t.kr. udmøntet, og der er således et mindre forbrug på 6.206 t. kr. på reserven.

Omprioriteringspuljen var ved indgangen til 2022 på 10.690 t.kr. Heraf er alle midlerne udmøntet.

På fællesfondens bygninger er der et mindre forbrug på afskrivninger på 81 t.kr.

Anlægsreserven viser et mindre forbrug på 962 t.kr., der dels vedrører tilbagebetalinger på 1.012 t.kr., mindre forbrug på 2 anlægsprojekter på 1.655 t.kr., og tilsagn om 1.705 t.kr. af reservens videreførelser fra tidligere år.

Delregnskab 11 – Finansielle poster:

Delregnskabet omfatter renteindtægter og realiserede kursgevinster/-tab på fællesfondens obligationsbeholdning.

Delregnskabet har i 2022 haft et merforbrug på 3,0 mio. kr.

Renteafkastet på obligationsformuen har været på 6,4 mio. kr., øvrige indtægter har udgjort 0,7 mio. kr. og ordinære omkostninger 0,3 mio. kr., mens det realiserede kurstab m.m. har udgjort 17,1 mio. kr. Baggrunden for de forholdsvis høje realiserede kurstab skyldes, at det har været nødvendigt for kapitalforvalteren at købe og sælge obligationer oftere end normalt, for herigennem at sikre værdien af obligationsbeholdningen generelt i et marked præget af stor uro. Herudover er der ikke foretaget yderligere investeringer i obligationer i løbet af 2022, idet uroen på finansmarkederne har gjort, at Fællesfonden har valgt at øge likvidbeholdningen i stedet. Bankbeholdningen i fællesfondens centrale regnskab er således steget med 74,5 mio.kr., ligesom der ikke i større omfang er indhentet likviditet fra fællesfondsinstitutionerne.

Netto-omkostningen på 9,3 mio. kr. er fordelt mellem pensionsformuen, forsikringsreserven og fællesfonden med henholdsvis 4,8 mio. kr., 1,6 mio. kr. og 2,9 mio. kr.

Herudover er der brugt 0,1 mio. kr. til dækning af forberedelserne til udbud efter kapitalforvalter. Denne omkostning er dækket af videreførelser fra 2021.

Årets urealiserede kurstab på obligationsbeholdningen er opgjort til 23,6 mio. kr. Dette urealiserede kurstab fremgår alene af balancen i henhold til regnskabspraksis implementeret i 2021.

Delregnskab 21 – Tilskud til lokale kasser:

Delregnskabet omfatter udbetaling af udligningstilskud til ligningsområder med lavt skattegrundlag.

Udbetalingerne har fulgt budgettet i 2022.

Delregnskab 31 – Pension, tjenestemænd:

Delregnskabet omfatter udbetaling af tjenestemandspensioner til pensionerede tjenestemænd fra menighedsråd og fællesfondsinstitutioner. Delregnskabet omfatter også tjenestemandspensionsbidrag fra ansatte tjenestemænd, samt hensættelse til den fremtidige pensionsforpligtelse.

Delregnskabet viser et resultat på nul, hvilket dækker over et mindre forbrug på 4,3 mio. kr., der er hensat til pensionsforpligtelsen.

Mindre forbruget er opstået ved øget indtjening på pensionsbidrag på 11,4 mio. kr., samt indtægter fra tilkøb af pension på 1,8 mio. kr. Heroverfor kommer forøgede pensionsudbetalinger på 3,8 mio. kr., og lavere forrentning af formuen end forventet på 4,8 mio. kr., og øgede omkostninger på 0,3 mio. kr. bl.a. til forberedelse af udbud efter ny kapitalforvalter.

Med hensættelsen af årets mindre forbrug, samt den budgetterede hensættelse på 66,8 mio. kr. er den totale hensættelse ved udgangen af året nu oppe på 593,4 mio. kr. Hertil kommer, at der er reserveret 82,3 mio. kr. på egenkapitalen til samme formål. Således er det samlede beløb til pensionsforpligtelsen nu på 675,7 mio. kr.

## 2.4. Målrapportering

Folkekirkens Administrative Fællesskab (AdF) er omfattet af Lolland-Falsters Stifts resultataftale for 2022, og AdFs faglige og økonomiske resultater er afrapporteret i stiftets årsrapport.

## 2.5. Forventninger til det kommende år

Staten er pt. underlagt en midlertidig bevillingslov for 2023, hvilket også har betydning for Fællesfondens budget 2023 som vist herunder. Således er budgettet for præsteløn en fortsættelse af 2022-budgettet, idet statsrefusionen er en del af statens midlertidige bevillingslov. Øvrige dele af budgettet svarer til det vedtagne budget 2023 for Fællesfonden.

Stigningen i øvrige indtægter og udbetalte bevillinger fra budget 2022 til budget 2023 på over 100 mio. kr. skyldes, udover stigninger i pris- og lønindeks, at omkostningen og refusion fra Finansloven til tjenestemandspensionsbidrag for præster er blevet indarbejdet i Fællesfondens regnskab for 2023, hvor det tidligere kun fremgik at Kirkeministeriets regnskab på §22 på finansloven.

De økonomiske rammer og forventninger til det kommende år for fællesfonden er nærmere beskrevet i den konsoliderede årsrapport for fællesfonden, udgivet af Kirkeministeriet. De deri beskrevne forventninger dækker således rammerne for det centrale fællesfondsregnskab administreret af AdF som beskrevet i denne årsrapport.




# 3. Regnskab

## 3.1. Resultatopgørelse mv.

Tabellen viser den samlede økonomiske aktivitet i det centrale regnskab, hvor alle delregnskaber er

summeret op.



Nærmere redegørelse vedrørende årets resultat og budget 2021 fremgår af afsnit 2.3 ”Kerneopgaver og ressourcer”.

Anvendt regnskabspraksis fremgår af bilag 4.7.

### 3.1.1. Resultatdisponering

Årets merforbrug på 9.974 t.kr. er disponeret, som det fremgår af tabel 3.1.1.1.

Der er netto videreført et mindre forbrug på 2.606 t.kr., hvilket er videreførelser på bevillinger med 953 t.kr., videreførelser på tidsbegrænsede projekter med 691 t.kr., samt videreførelse på anlægspuljen med 962 t.kr. En oversigt over videreførelserne er vist i tabel 3.1.1.2 senere i afsnittet.

Driftsresultatet for øvrige områder i regnskabet er et merforbrug på 12.580 t.kr.



En oversigt over ændringer i videreførelser er vist i tabellen herunder.



Der er i 2022 ikke videreført yderligere midler til pensionsforpligtelsen for tjenestemandsansatte kirkefunktionærer. En eventuel yderligere videreførelse her vil ske ved opgørelse af fællesfondens konsoliderede resultat. Det negative bortfald på 9.803 t.kr. er en forøgelse af reserveringen til pensionsforpligtelsen, reserveret ved opgørelse af fællesfondens konsoliderede resultat for 2021.

I starten af 2022 var der videreførte midler under bevillinger med videreførelsesret på 2.176 t.kr. Årets bevillinger var på 4.142 t.kr. og forbruget i 2022 på 3.189 t.kr. Af resultatet på 953 t.kr. er 97 t.kr. ført tilbage til den frie egenkapital, så der videreføres 3.031 t.kr.

Endvidere var der ved indgangen til 2022 videreførte midler til tidsbegrænsede projekter på 3.285 t.kr. Der blev bevilget yderligere 2.685 t.kr. yderligere, og forbruget i året var 1.302 t.kr. Af årets resultat er 458 t.kr. ført tilbage til den fri egenkapital. Der videreføres derfor 3.518 t.kr. til 2023.

Resultatet for projektbevillingerne er nærmere beskrevet i afsnit 4.4.1. ”Særskilt projektbevilling på fællesfondens budget”.

Anlægspuljen, der anvendes til større vedligeholdelsesarbejder på fællesfondens bygninger, havde et mindre forbrug i 2022 på 962 t.kr., der sammen med det videreførte mindre forbrug fra 2021 på 3.970 t.kr. betyder, at der videreføres et mindre forbrug på 4.932 t.kr. til 2023. Af de 4.932 t.kr. i videreførelser til 2023 er 1.655 t.kr. øremærket omkostninger til renovering af Roskilde og Fyens bispeboliger, hvor omkostningerne ikke kan aktiveres som bygningsforbedringer.

Bygningsforbedringer af, og tilbygninger til, fællesfondens bygninger, aktiveres i fællesfondens centrale regnskab. Projekter af denne art er beskrevet i afsnit 4.4.3 ”Anlægspuljeprojekt (AdF regnskab)”.

## 3.2. Balance (Status)





Likviditet til fællesfondsinstitutioner stilles til rådighed af fællesfonden – jf. Fællesfondens årsrapport.

## 3.3. Egenkapitalforklaring

Årets bevægelser i egenkapitalen, beløber sig til et forbrug på 50.322 t.kr., hvoraf overførsel af kapital til øvrige fællesfondsinstitutioner er på 26.754 t.kr., og urealiseret kurstab på obligationsbeholdningen på 23.569 t.kr. (se også tabel 3.3.3).

Der er reserveret 9.803 t.kr. til videreførelser til dækning af pensionsforpligtelsen, hvilket er en andel af Fællesfondens mindre forbrug fra 2021. Denne reservation er foretaget af den fri egenkapital. Desuden er der foretaget bortfald i årets videreførelser på projekter på 555 t.kr., hvilket er en tilgang til den fri egenkapital.



I tabel 3.3.2 herunder er videreførelser ultimo 2022 specificeret.





Likviditetsoverførsler mellem det centrale regnskab og særligt stifterne vil oftest være en likviditetsoverførsel **fra** fællesfondsinstitutionerne **til** fællesfonden, idet 80% af stifternes omkostninger vedrører præstelønninger, og mindre forbrug herpå, inkl. opbygning af feriepengeforpligtelsen, medfører en tilbageførsel af likviditet til fællesfonden. I 2022 er der derimod overført 26,7 mio. kr. i likviditet til fællesfondsinstitutionerne, hvilket i 2022 primært har været til Folkekirkens IT, mens der ikke i større omfang er indhentet likviditet fra institutionerne, da der ikke har været et ønske om at forøge investeringen i obligationer yderligere grundet den store uro på finansmarkederne i 2022.

Det urealiserede kurstab på fællesfondens obligationsbeholdning på 23.569 t.kr. bogføres på henholdsvis obligationsbeholdningen, og direkte på egenkapitalen, og er ikke en del af driftsregnskabet. Resultatet for investeringerne er nærmere beskrevet i afsnit 2.3 ”Kerneopgaver og ressourcer”.

## 3.4 Likviditet og låneramme

Fællesfondsinstitutionernes likviditet reguleres løbende gennem året ved likviditetsregulering fra fællesfondens centrale regnskab – jf. tabel 3.3.3.

Fællesfonden stiller også likviditet (uden rentebetaling) til rådighed for Folkekirkens IT til dækning af godkendte udviklingsprojekter. Denne låneramme er vist i tabel 3.4.2 herunder.



Der er i løbet af 2022 ikke nogen nye lån til udviklingsprojekter, idet tilgangen på 10 t.kr. til GIAS-systemet er en rettelse af lånerammen vedrørende tidligere år. Afgang svarer til afskrivninger på de pågældende projekter, når de er sat i drift.

## 3.5. Opfølgning på lønsumsloft

Administrations- og driftsomkostninger for Folkekirkens Adm. Fællesskab indgår i Lolland-Falsters Stifts årsrapport for 2022. Det centrale fællesfondsregnskab afholder ikke lønomkostninger til ansatte i fællesfonden, men kun honorarudbetalinger til eksterne. Bevillingerne er ikke lønsumsrammebelagt.

## 3.6. Bevillingsregnskab

En oversigt over tillægsbevillinger m.m. pr. delregnskab er vist i tabel 3.6.1 herunder.



Der er i løbet af 2022 foretaget en større omflytning mellem bevillingen på delregnskab 2 ”Præster og provster”, herunder statsrefusion til præsteløn, og fællesfondens reserve på delregnskab 9. Omflytningen skyldes et behov for dækning af stigende forbrug til tjenestemandspension for præster og provster, der i 2022 var håndteret direkte fra Kirkeministeriets finanslovsbevilling, og dermed ikke indgik i fællesfondens regnskab. Omflytningen medførte en forøgelse af den generelle reserver med 2,9 mio. kr.

Herudover blev der foretaget en mindre omflytning mellem provstirevision på delregnskab 6 og reserverne på delregnskab 9, idet nye kontrakter vedrørende provstirevision medførte lavere omkostninger til området. Omflytningen medførte en forøgelse af den generelle reserve med 0,3 mio. kr.

Der er endvidere udmøntet henholdsvis 10,7 mio. kr. og 6,9 mio. kr. fra omprioriteringspuljen og den generelle reserve.

En deltajeret oversigt over årets tillægsbevillinger og omflytninger findes i afsnit 4.5.

I tabel 3.6.2 herunder er årets bevillingsregnskab fordelt på delregnskaber og formål. Bevægelserne er nærmere beskrevet i afsnit 2.3 ”Kerneopgaver og ressourcer”.



4. Bilag

## 4.1. Noter til resultatopgørelse og balance

### 4.1.1. Noter til resultatopgørelse

Regnskabet for 2022 er præget af almindelig drift, der er således ingen ekstraordinære indtægter, ligesom der heller ikke er tab på debitorer.

Der er ekstraordinære omkostninger på 1,0 mio. kr. vedrørende afslutning af en personalesag.

Det ordinære regnskabsresultat er gennemgået i afsnit 2.3 ”Kerneopgaver og ressourcer”.

### 4.1.2. Noter til balancen

Der er ingen immaterielle aktiver i regnskabet. De materielle aktiver, vist i tabel 4.1.2.2 herunder vedrører fællesfondens bygninger.



Nettotilgangen vedrører bygningsforbedringer på 3 afsluttede anlægsprojekter i Fællesfonden på i alt 9,8 mio. kr. De 3 projekter er nærmere beskrevet i afsnit 4.4.3 ”Anlægspuljeprojekter (AdF regnskab)”. Den resterende tilgang på 4,1 mio. kr. vedrører omposteringer i forbindelse med en ændring af bogføringspraksis, der fremover skal gøre det muligt at adskille bygningsforbedringer fra den øvrige bygningsmasse.

En oversigt over økonomien vedrørende igangværende bygningsforbedringer er indsat herunder.



Ud af kostprisen på Fællesfondens bygninger er en del finansieret af en donation fra en fond, som vist i tabellen herunder.



Af andre aktiver er der i regnskabet tilgodehavender for 134.289 t.kr., som vist i tabel 4.1.2.3 herunder.



Der er i regnskabet debitorer for 62.035 t.kr., hvoraf 53.790 t.kr. ikke var forfalden ved årsskiftet, mens 7.031 var forfalden under 30 dage, 1.214 t.kr. var forfalden mere end 30 dage. De 7.031 t.kr. vedrører indbetaling af landskirkeskat fra to kommuner, mens beløb, der var forfalden mere end 30 dage, primært vedrører menighedsråd og provstier. Af de forfaldne beløb er hovedparten indbetalt i 2023, med undtagelse af 825 t.kr., hvor betalingsfristen er udsat, og 2 t.kr. fra et enkelt menighedsråd.

Tilgodehavende løn vedrører en regulering af statsrefusionen til barselsvikarer for Aalborg Stift.

Tilgodehavende feriepenge fra staten vedr. statens andel af feriepengeforpligtelsen for de 1.892 årsværk staten refunderer 40% af lønnen for. Beløbet er faldet fra 2021 til 2022 som følge af en generelt faldende feriepengeforpligtelse. Tilgodehavendet forfalder først til betaling ved udbetaling af feriepengeforpligtelsen, f.eks. ved fratrædelse.

Andre tilgodehavender på 1.933 t.kr. vedrører opkrævning af mindre forbrug i 2022 på anlægspuljeprojekter, projekter i øvrigt og studentermenigheder fra fællesfondsinstitutionerne.



Der er ingen periodeafgrænsningsposter i 2022.



Fællesfonden har primært tre typer af hensættelser; hensættelse til registrerede forsikringsskader under folkekirken; hensættelse til imødegåelse af pensionsudbetalinger til tjenestemandsansatte kirkefunktionærer, samt en mindre del hensat til afgivne tilsagn til udviklingsprojekter under udviklingsfonden, administreret af Kirkeministeriet. Hensættelserne er på i alt 780,8 mio. kr.

Hensættelserne til forsikringsskader er nærmere beskrevet i afsnit 4.6. ”Forvaltning af øvrige aktiver – Forsikringsordningen”.

Hensættelserne til pensionsforpligtelsen er steget med 71,1 mio. kr., hvoraf 66,8 mio. kr. vedrører den budgetterede forøgelse af hensættelsen, mens de resterende 4,3 mio. kr. vedrører årets mindre forbrug på tjenestemandspensioner.



Udover hensættelser til imødegåelse af registrerede forsikringsskader, er der i forsikringsordningen også en reserve til dækning af skader i unormalt store skadesår. Dette er nærmere beskrevet i afsnit 4.6. ”Forvaltning af øvrige aktiver – Forsikringsordningen”.

Låneramme vedr. IT-projekter er beskrevet i afsnit 3.4 ”Låneramme”.

Donation vedrører en fondsdonation til en forbedring af Sjællands Kirkemusikskoles nye skolebygning. Donationen bliver nedskrevet i takt med afskrivningen på forbedringen, og er nærmere beskrevet under materielle anlægsaktiver tidligere i afsnittet.



Leverandører af varer og tjenesteydelser på 11,8 mio. kr. består af 9,2 mio. kr. i ikke forfaldne fakturaer, samt 2,6 mio. kr., der var forfalden ved årsskiftet. De forfaldne fakturaer vedrører primært leverandører til bygningsforbedringsprojekter, der afventer yderligere afklaring, samt en faktura til Kirkeministeriet. Fakturaerne er betalt i 2023.



Skyldige omkostninger på 2,7 mio.kr. består af en advokatregning på 2,2 mio. kr., afregning til Provsteforeningen for deres årsmøde på 0,3 mio. kr., udbetalinger vedr. tillægsbevillinger til Fyens og Helsingør stifter, begge på 0,1 mio. kr., samt en regulering af statsrefusion til Kirkeministeriet på 0,1 mio. kr.

Forudbetalte indtægter på 12,2 mio.kr. vedrører forudbetaling af landskirkeskat fra 16 kommuner.

Forpligtelser på 0,5 mio.kr. vedrører afregning med PBS for 0,4 mio. kr. og refusion af projektomkostninger til Folkekirkens Uddannelses- og Videnscenter på 0,1 mio.kr.

**Eventualforpligtelser – oversigt**

Der er ingen eventualforpligtelser i regnskabet.

## 4.2. Indtægtsdækket virksomhed

Der er ingen indtægtsdækket virksomhed i regnskabet.

## 4.3. Specifikation af årsværksforbrug

Der indgår ikke årsværksforbrug i regnskabet, idet regnskabet ikke indeholder lønomkostninger for fællesfondsansatte.

## 4.4. Projektregnskaber

I det følgende er en flerårig oversigt over videreførte projektbevillinger.

### **4.4.1. Særskilt projektbevilling på fællesfondens budget**

**4.4.1.1. Afsluttede projekter**



|  |  |
| --- | --- |
| **Afsluttet projekt:** | Udvikling af rapporter i LDV |
| **Opnåelse af formål/resultat iflg. projektansøgningen** | Formål var udvikling af ny rapport for stifternes indsendelse af kvartalsvise budgetopfølgninger til Kirkeministeriet. |
| **Evt. årsag til væsentlige afvigelser i forhold til projektansøgningen** | I forbindelse med kravsspecifikationsarbejdet blev det klart, at rapporten ville kræve at stifterne fik mulighed for at gemme f.eks. afvigelsesforklaringer, hvilket ikke er muligt i det nuværende tekniske set-up. Projektet er stoppet, og nyt projekt startes evt. op når bl.a. mulighederne i Fællesfondens DataVarehus (FDV) er afklaret nærmere. |
| **Evt. årsag til væsentlige afvigelser i forhold til den givne bevilling** | Den resterende projektbevilling er tilbageført Fællesfondens fri egenkapital. |



|  |  |
| --- | --- |
| **Afsluttet projekt:** | Udvikling af rapporter i LDV |
| **Opnåelse af formål/resultat iflg. projektansøgningen** | Uddannelse af brugere i anvendelsen af sags- og journalsystemet F2. |
| **Evt. årsag til væsentlige afvigelser i forhold til projektansøgningen** | Uddannelsen er løbende varetaget af Folkekirkens IT, og fra 2023 er bevillingen overgået til dem. Der er ingen afvigelser i forhold til formålet. |
| **Evt. årsag til væsentlige afvigelser i forhold til den givne bevilling** | Den resterende projektbevilling er tilbageført Fællesfondens fri egenkapital. |



|  |  |
| --- | --- |
| **Afsluttet projekt:** | Analyse af økonomitiltag i de lokale kasser. |
| **Opnåelse af formål/resultat iflg. projektansøgningen** | Der er gennemført en analyse af mulighederne for at forbedre de lokale kassers muligheder for økonomisk styring. Lovforslag er fremsat i 2023. |
| **Evt. årsag til væsentlige afvigelser i forhold til projektansøgningen** | Der er ingen afvigelser i forhold til formålet. |
| **Evt. årsag til væsentlige afvigelser i forhold til den givne bevilling** | Den resterende projektbevilling er tilbageført Fællesfondens fri egenkapital. |



|  |  |
| --- | --- |
| **Afsluttet projekt:** | Evaluering af lov om forsøg i folkekirken. |
| **Opnåelse af formål/resultat iflg. projektansøgningen** | Evaluering gennemført. |
| **Evt. årsag til væsentlige afvigelser i forhold til projektansøgningen** | Der er ingen afvigelser i forhold til formålet. |
| **Evt. årsag til væsentlige afvigelser i forhold til den givne bevilling** | Den resterende projektbevilling er tilbageført Fællesfondens fri egenkapital. |



|  |  |
| --- | --- |
| **Afsluttet projekt:** | Folkekirkens Arbejdsmiljørådgivning - projektmodning. |
| **Opnåelse af formål/resultat iflg. projektansøgningen** | Folkekirkens Arbejdsmiljørådgivning er oprettet som selvstændig institution i fællesfonden, dvs. formålet er opnået. |
| **Evt. årsag til væsentlige afvigelser i forhold til projektansøgningen** | Der er ingen afvigelser i forhold til formålet. |
| **Evt. årsag til væsentlige afvigelser i forhold til den givne bevilling** | Bevillingen er overført til Folkekirkens Arbejdsmiljørådgivning til dækning af implementeringsomkostninger. |

**4.4.1.2. Igangværende projekter**



Projekterne vedrørende energimærkning, APV-værktøj og projektmodel v2 er videreført til 2023. Projekternes formål forventes indfriet.

Projektet vedrørende arbejdsmiljøundersøgelse i folkekirken forventes startet op i 2023.



Projekterne er forlænget til 2023, hvor de forventes afsluttet.

### **4.4.2. Anlægspuljen**

Almindelige vedligeholdelsesprojekter under anlægspuljen er beskrevet i den enkelte fællesfondsinstitutions årsrapport.

#### **4.4.2.1 Afsluttede anlægspuljeprojekter**

Der er ingen afsluttede driftsanlægsprojekter i det centrale fællesfondsregnskab.

#### **4.4.2.2 Igangværende anlægspuljeprojekter**

I tilknytning til bygningsforbedringsprojekterne vedrørende renovering af bispeboliger i Roskilde og Odense (Fyens stift) er nedenstående driftsbevillinger afsat i fællesfondens centrale regnskaber. Projekterne beskrives samlet under afsnit 4.4.3 "Anlægspuljeprojekter (AdF regnskab)”.



### **4.4.3. Anlægspuljeprojekter (AdF regnskab)**

Fællesfondens bygninger er opført i det centrale fællesfondsregnskab, herunder opføres eventuelle bygningsforbedringer og tilbygninger.

#### **4.4.3.1 Afsluttede anlægspuljeprojekter (AdF regnskab)**

I 2022 er 3 bygningsforbedringsprojekter afsluttet. Det drejer sig om et projekt på en bygning under Vestervig Kirkemusikskole, Folkekirkens Uddannelses- og Videnscenter samt i Aalborg Stift.



|  |  |
| --- | --- |
| **Afsluttet projekt:** | Renovering af Vestervig Kirkemusikskoles Plesnerbygning |
| **Opnåelse af formål/resultat iflg. projektansøgningen** | Resultatet er opnået. |
| **Evt. årsag til væsentlige afvigelser i forhold til projektansøgningen** | Projektet blev forsinket pga. problemer med renovering af murværk. |
| **Evt. årsag til væsentlige afvigelser i forhold til den givne bevilling** | Ændringen i projektet medførte øgede omkostninger. |



|  |  |
| --- | --- |
| **Afsluttet projekt:** | Renovering af bygningen Klostergade 25 i FUV. |
| **Opnåelse af formål/resultat iflg. projektansøgningen** | Anlægsprojektet angående renovering af studielejlighederne Klostergade 25 blev som planlagt færdigt i 2022. Der er gennemført en gennemgribende indvendig og udvendig renovering af bygningen under hensyn til bygningens historik og fremtoning i lokalmiljøet. Projektet blev tildelt 3.061.000 kr. fra anlægsreserven i 2021 og kom samlet set til at koste 3.452.000 kr. |
| **Evt. årsag til væsentlige afvigelser i forhold til projektansøgningen** | Der er ingen væsentlige afvigelser i forhold til projektansøgningen. |
| **Evt. årsag til væsentlige afvigelser i forhold til den givne bevilling** | I 2022 blev der søgt om en tillægsbevilling til projektet på 391 t.kr., da bygningen viste sig at være i endnu dårligere stand end vurderet ved projektets opstart, herunder indeholdende en del skimmel, der betød nedrivning af indvendige mure og opbygning af nye indvendige mure. Det betød ekstraarbejder udover det i udbuddet bestilte arbejde. |



|  |  |
| --- | --- |
| **Afsluttet projekt:** | Renovering af Aalborg Stifts bispebolig |
| **Opnåelse af formål/resultat iflg. projektansøgningen** | Resultatet er opnået, dog er der ikke indlagt fjernvarme. |
| **Evt. årsag til væsentlige afvigelser i forhold til projektansøgningen** | Der er ikke indlagt fjernvarme som ellers forudsat. |
| **Evt. årsag til væsentlige afvigelser i forhold til den givne bevilling** | Aflysningen af indlæggelse af fjernvarme har betydet, at projektet er blevet 100 t.kr. billigere. |



|  |  |
| --- | --- |
| **Afsluttet projekt:** | Akustikløsning til Viborg Stifts landemodesal |
| **Opnåelse af formål/resultat iflg. projektansøgningen** | Forbedring af akustik i Viborg Stifts landemodesal. Viborg Stift har aflyst projektet. |
| **Evt. årsag til væsentlige afvigelser i forhold til projektansøgningen** | Projektet er aflyst. |
| **Evt. årsag til væsentlige afvigelser i forhold til den givne bevilling** | Projektet er aflyst. |

#### **4.4.3.2. Igangværende anlægspuljeprojekter (AdF regnskab)**

Der er 5 bygningsforbedringsprojekter i gang på fællesfondens bygninger. Af de 5 projekter er de 4 startet, mens projektet med renovering af Fyens Stifts bispebolig først starter i 2023.

Projekterne forventes af blive gennemført som planlagt, dog forventes renoveringen af Roskildes bispebolig at blive lidt dyrere end budgetteret.



## 4.5. Oversigt over tillægsbevillinger







## 4.6. Forvaltning af øvrige aktiver – Forsikringsordningen



Udbetaling til skader, og hensættelse til øvrige registrerede skader i 2022 ligger 74,2 mio. kr. over budgettet, hvilket især skyldes en brand i en kirkebygning.

Administrationsomkostningerne ligger 1,8 mio. kr. over budgettet. Omkostningerne dække bl.a. betaling til Arbejdsskadestyrelsen for håndtering af arbejdsskadesager, samt betaling for administration af folkekirkens forsikringsordning. Herudover har der været et rente- og kurstab på den investerede del af forsikringsreserven og hensættelserne, hvilket har betydet en omkostning pp 1,6 mio.kr. i forhold til en forventet indtægt på 0,4 mio.kr.

Årets resultat er et træk på forsikringsreserven på 78,0 mio. kr. Som det ses af den næste tabel udgør forsikringsreserven ved udgangen af 2022 i alt 32,9 mio. kr.



Hensættelserne til registrerede forsikringsskader var ved udgangen af 2022 på 184,5 mio. kr., en stigning i forhold til 2021 på 84,1 mio.kr. Dette dækker over en nedskrivning af tidligere hensættelser, og hensættelse til registrerede skader i 2022. Oversigt over forsikringshensættelserne pr. år er vist i tabellen herunder.



## 4.7. Anvendt regnskabspraksis i fællesfonden

Krav til regnskabsmæssigt materiale er beskrevet i bekendtgørelse nr. 1381 af 29. september 2022 om budget og regnskabsvæsen mv. for fællesfonden. Kapitel 7 om aflæggelse af regnskab i bekendtgørelsen fastsætter de generelle krav til regnskabsaflæggelsen, konsolidering og revision.

Årsregnskaberne udarbejdes under hensyntagen til tilgodehavender, forudbetalte og skyldige beløb m.v., så regnskabet giver et retvisende billede af indtægter og udgifter i det pågældende år samt af aktiver og passiver ved årets udløb.

Fra 1. januar 2017 er internt køb og salg af varer og tjenesteydelser registreret særskilt. Sådanne interne transaktioner elimineres ved konsolidering af fællesfondens samlede regnskab. Internt køb og salg af IT-varer og –tjenesteydelser registreres særskilt fra 1. januar 2018.

Fællesfondens regnskab er aflagt i henhold til de statslige regler for omkostningsbaserede regnskaber, jf. Finansministeriets Økonomisk Administrative Vejledning med de undtagelser, der følger af fællesfondens særlige karakter.

Værdiansættelse

Fællesfondens aktiver omfatter bygninger, inventar, maskiner m.v. Udstyr og inventar optages under aktiver i regnskabet i henhold til de af Moderniseringsstyrelsens udfærdigede værdiansættelsesprincipper.

Bygningerne er registreret i det administrative fællesskabs regnskab. Der anvendes statens princip for værdiansættelse og regnskabsmæssig behandling af ejendomme, hvor aktivet optages til kostpris fordelt på grundværdi og bygninger og opskrives med større renoveringer, udvidelser m.m. Grundværdien afskrives dog ikke, og bygningsværdien afskrives over 50 år. Kostprisen for fællesfondens bygninger og grunde blev pr. 31. december 2010 sat til den i 2010 udmeldte offentlige ejendomsvurdering for 2009.

Immaterielle og materielle aktiver måles til kostpris med fradrag af akkumulerede af- og nedskrivninger. Der foretages bunkning af IT-aktiver, og der aktiveres kun enkeltaktiver med en kostpris på 50.000 kr. eller derover og en forventet levetid på mere end ét år. Alle aktiver afskrives lineært over følgende perioder:

Forbedringer af lejemål 4 år

Bygningsforbedringer 10 år

Inventar 3 år

Programmel 3-8 år

IT-hardware 3 år

Bunket IT-udstyr 3 år

I forbindelse med investeringer af fællesfondens likvider, er den planlagte tidshorisont tre år. Derfor anvendes finansielle anlægsaktiver og ikke omsætningsaktiver. Der investeres i obligationer. Obligationer optages til købsværdi på balancen. Når obligationer sælges eller udtrækkes indgår en gevinst/et tab målt i forhold til købsværdien i årets resultat. Er der ved køb/salg en vedhængende renteudgift/indtægt så indgår denne også i årets resultat ved købs-/salgstidspunktet, svarende til de skattemæssige regler for håndtering af vedhængende rente. I 2021 er praksis for håndtering af urealiseret kursgevinst/-tab ændret. I stedet for en regulering over driften reguleres obligationsbeholdningens værdi som beskrevet her. Ved årets udgang beregnes/reguleres urealiseret kursgevinst/-tab på obligationsbeholdningen, dvs. forskellen mellem den bogførte købsværdi og den aktuelle kursværdi. Den urealiserede kursgevinst/-tab indgår ikke i driftsresultatet, men bogføres på balancen under værdien af obligationsbeholdningen, samtidig reguleres egenkapitalen tilsvarende. Finansielle anlægsaktiver er registreret i det administrative fællesskabs regnskab.

Fællesfondens egenkapital udgøres af egenkapitalen primo tillagt årets resultat, eventuelle reserveringer (Pensionsforpligtigelsen, igangværende projekter samt videreført fri egenkapital i fællesfondens institutioner) samt forskydninger i balancen. Gældsforpligtelser omfatter skyldige feriepengeforpligtelser, skyldigt over-/merarbejde og evt. forpligtelser i forbindelse med åremålsansættelse. Pensionsforpligtelsen er registreret i det administrative fællesskabs regnskab.

I 2020 er regnskabspraksis for værdiansættelse af feriepengeforpligtelsen ændret, således at det arbejdsgivebetalte pensionsbidrag, tjenestemandspensionsbidrag samt 1,5% særlig feriegodtgørelse nu medtages i beregning af skyldig løn under ferie. Den anvendte regnskabspraksis er ændret som følge af aktstykke 291 (Folketingsår 2019/2020). Ændringen gælder ikke for den indefrosne del af feriepengeforpligtelsen.

Drifts- og projektbevillinger i fællesfondens budget, hvor Kirkeministeriet ønsker mer- eller mindre forbrug videreført, videreføres som reserveringer i egenkapitalen, på linje med videreførelse i fællesfondens institutioner i øvrigt.